**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh opatrení na zlepšenie podnikateľského prostredia | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo hospodárstva SR | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | |
|  | | Materiál legislatívnej povahy | | | | | |
|  | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | *26.4.2017 – 10.5.2017* | | | | |
| **Predpokladaný termín predloženia na MPK\*** | | | | | *22. 5. – 2. 6. 2017* | | | | |
| **Predpokladaný termín predloženia na Rokovanie vlády SR\*** | | | | | *júl 2017* | | | | |
|  | | | | | | | | | |
| 1. **Definovanie problému** | | | | | | | | | |
| *Uveďte základné problémy, na ktoré navrhovaná regulácia reaguje.*  Neustále zlepšovanie podnikateľského prostredia je predpokladom na zvyšovanie spokojnosti podnikateľov, rozvoj podnikania, zvýšenie produkcie Slovenska a zlepšenie pozície SR v medzinárodných rebríčkoch hodnotiacich podnikateľské prostredie. Základom pre vypracovanie materiálu je najmä Správa o stave podnikateľského prostredia v Slovenskej republike, ktorú vláda SR vzala na vedomie 11. januára 2017 a medzinárodná komparácia kvality podnikateľského prostredia v publikácii Doing Business 2017, vydanej Svetovou bankou. V rebríčku Doing Business 2017 sa Slovenská republika umiestnila na 33, mieste a v rebríčku konkurencieschopnosti Svetového ekonomického fóra sa Slovensko umiestnilo na 65. mieste. | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Materiál vychádza a nadväzuje aj na priority vlády SR zadefinované v Národnom programe reforiem a v Programovom vyhlásení vlády SR na roky 2016 – 2020, kde sú uvedené nasledujúce priority:  *Vláda vytvorí predpoklady na systematické zlepšovanie postavenia SR voči krajinám OECD a EÚ v hodnoteniach podnikateľského prostredia, napríklad postavenie SR v Doing Business.*  *Vláda sa zameria aj na celkové znižovanie administratívnej záťaže podnikateľov v stavebníctve.*  *Medzi ďalšie priority vlády bude patriť zjednodušenie pravidiel a skrátenie stavebného konania, zlepšenie informačného systému o realizovaných stavbách zavedením jednotných formulárov na stavebné povolenia a kolaudačné rozhodnutia.*  *Vláda bude znižovať administratívnu záťaž spojenú so sociálnym poistením.*  *Vláda pristúpi ku krokom, ktoré povedú k zníženiu administratívnej záťaže podnikateľov v oblasti daní. Zvýšenie limitu na uplatňovanie paušálnych výdavkov pre živnostníkov.*  *Vláda v rámci podpory dobrovoľného plnenia daňových povinností zanalyzuje zavedenie možnosti hodnotenia daňových subjektov na základe spoľahlivosti.*  *S cieľom zvýšenia efektivity správy daní a účinnosti daňových kontrol vláda podporí ďalší rozvoj procesov elektronizácie finančnej správy aj so zameraním na elektronickú výmenu potrebných informácií s daňovými správami iných štátov.*  *Vláda sa zasadí o vytvorenie priaznivého prostredia pre rozvoj podnikového výskumu, vývoja a inovácií a nastavenie efektívnych nástrojov pre motiváciu priemyselného sektora na podporu výskumu*  *V rámci podpory zlepšenia podmienok pre MSP sa bude vláda orientovať najmä na zlepšenie legislatívnych a administratívnych podmienok, poskytovaných služieb.*  Ambíciou MH SR je hľadať možnosti zlepšovania podnikateľského prostredia a zamerať sa na prípravu a schválenie reálnych systematických opatrení, ktoré v konečnom dôsledku budú znamenať zníženie byrokracie a odstránenie duplicitných dokladov, formulárov a dokumentov. Cieľom materiálu je zníženie administratívnych a finančných nákladov podnikateľského prostredia a zlepšenie pozície Slovenska v rebríčku Doing Business. | | | | | | | | | |
| 1. **Dotknuté subjekty** | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Podnikateľské subjekty v SR - cca 579 434.  Úrad podpredsedu vlády SR pre investície a informatizáciu, Ministerstvo financií SR, Ministerstvo práce, sociálnych vecí a rodiny SR, Ministerstvo školstva, vedy, výskumu a športu SR, Ministerstvo dopravy a výstavby SR, Ministerstvo spravodlivosti SR, Ministerstvo vnútra SR, Ministerstvo životného prostredia SR, Ministerstvo hospodárstva SR, Úrad geodézie, kartografie a katastra a Štatistický úrad SR. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  Pri príprave návrhov opatrení bolo posudzovaných cca 400 podnetov zozbieraných z podnikateľskej sféry. Išlo o podnety, ktoré z rôznych príčin neboli riešené v predchádzajúcom období. Podnety boli prijaté napr. vo forme listov adresovaných na MH SR zo strany podnikateľskej obce, výsledky ankety Byrokratický nezmysel roka, Programové vyhlásenie vlády SR na roky 2016-2020, medzinárodné komparácie indikátorov Doing Business, či rebríčka konkurencieschopnosti Svetového ekonomického fóra, analýza kritických oblastí regulácie upravujúcich životný cyklus podnikania, výsledky merania administratívnych nákladov podnikania, ako aj webový portál Businessfriendly.sk. Zozbierané podnety boli následne vyselektované a sumarizované do príbuzných celkov podľa aktuálnosti a vplyvu na podnikateľské prostredie. Na základe týchto kritérií bolo identifikovaných približne 145 podnetov/problematických miest podnikania. Uvedených 145 okruhov opatrení interne prekonzultovali relevantné ministerstvá a ústredné orgány štátnej správy. Na ďalšie posúdenie a riešenie s podnikateľskou obcou bolo predložených 35 konkrétnych návrhov opatrení. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | Áno | | Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
|  | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.*  Gestori úloh budú predkladať ministrovi hospodárstva informáciu o plnení opatrení na zlepšenie podnikateľského prostredia každoročne v termíne do 31. januára. | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** |  | | **Pozitívne** | |  | **Žiadne** |  | | **Negatívne** |
| z toho rozpočtovo zabezpečené vplyvy |  | | Áno | |  | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | **Žiadne** |  | | **Negatívne** |
| z toho vplyvy na MSP |  | | Pozitívne | |  | Žiadne |  | | Negatívne |
| **Sociálne vplyvy** |  | | **Pozitívne** | |  | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | **Žiadne** |  | | **Negatívne** |
| **Vplyvy na informatizáciu** |  | | **Pozitívne** | |  | **Žiadne** |  | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** |  | **Pozitívne** |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.*  **Vplyvy na podnikateľské prostredie**  Opatrenia, ktoré majú pozitívny vplyv spočívajúci v uľahčení získania dokumentov alebo vo zvýšení informovanosti podnikateľov, či v ušetrení lehôt, avšak ich vplyv nie je možné vyčísliť:   * *(17) Zaviesť možnosť získať výpis zo živnostenského registra na integrovaných obslužných miestach občana (IOMO)* a (18) *Informovať podnikateľov o dostupných službách verejnej správy na Jednotnom kontaktnom mieste v nadväznosti na reformu verejnej správy ESO so zameraním na malé a stredné podniky*. * *(26) Zaviesť hodnotenie daňových subjektov na základe spoľahlivosti* pomôže poctivým podnikateľom a Finančnej správe SR zlepšovať vzájomnú komunikáciu. * Cieľom opatrenia (30) *Zabezpečiť prevádzkovanie webovej stránky o možnostiach prístupu k financovaniu podnikov* je zvýšiť informovanosť podnikateľov o možnostiach financovania podnikov. * Opatrenia súvisiace so stavebným zákonom (10-15) ušetria 150 dní v súčasnosti vykazovaných pri indikátore „Získavanie stavebných povolení“ v hodnotení Doing Business. * *(34) Zabezpečovať prístup k informáciám podľa čl. 7 smernice č. 2006/123/ES o službách na vnútornom trhu zameraných na oblasť voľného pohybu služieb na vnútornom trhu, ktoré uľahčia poskytovateľom služieb (podnikateľom) z iných členských štátov EÚ prístup na trh služieb SR (zefektívnenie prístupu k podnikaniu na trhu služieb).*   **Vplyvy na rozpočet verejnej správy**   * Opatrenie (2) *Zrušenie pokuty a penále pre zamestnávateľa v súvislosti s nepravdivým čestným vyhlásením zamestnanca pracujúceho na dohodu o brigádnickej práci študentov* nebude mať vplyv na zníženie príjmov do štátneho rozpočtu, pretože podľa informácií zo Sociálnej poisťovne nevyrubuje pokuty ani penále za porušenie tejto povinnosti. * Opatrenie (7) *Vypustiť zo zákona č. 82/2005 Z. z. (§ 7b) o nelegálnej práci a nelegálnom zamestnávaní a o zmene a doplnení niektorých zákonov povinnosť podnikateľa zisťovať nelegálnu prácu u zamestnancov jeho poskytovateľa služby* zníži príjem do štátneho rozpočtu vo forme pokút. Rozpočtovo je zabezpečený výpadok pokút za porušenie zákazu nelegálneho zamestnávania podľa § 3 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov ďalej len „zákon č. 82/2005 Z. z.“) v rokoch 2018 až 2020 v odhadovanej celkovej sume ročne 311 000 eur. Finančné krytie bude zabezpečené v rámci schválených limitov rozpočtu kapitoly MPSVR SR. Tento výpadok bude pokrytý zvýšenou kontrolnou činnosťou. V tomto čase nie je k dispozícii podrobná kvantifikácia. * V prípade opatrení č. 10 až 15:   (10) *Zníženie administratívnej záťaže v stavebníctve a zefektívnenie procesu získavania stavebného povolenia.*  (11) *Prijať účinný systém pre stanovenie regulačných zásad funkčného využívania  a priestorového usporiadania územia.*  (12) *Zjednodušiť procesy povoľovania stavieb menšieho rozsahu s pozitívnym vplyvom na proces stavebného konania konštrukčne zložitejších stavebných celkov.*  (13) *Zvýšiť profesionalizáciu výkonu štátnej stavebnej správy.*  (14) *Zaviesť systém kontrol počas zhotovovania stavby.*  (15) *Zaviesť jednotný formulár na stavebné povolenia a kolaudačné rozhodnutia, ktoré pomôžu zefektívniť proces stavebného konania poskytovaním kvalitnejších informácií  o procese výstavby od povolenia až po kolaudáciu stavieb.*  bude mať vplyv na rozpočet verejnej správy až legislatívna zmena. Tieto vplyvy budú popísané a vyčíslené k paragrafovému zneniu stavebného zákona.   * Opatrenie (18) *Informovať podnikateľov o dostupných službách verejnej správy na Jednotnom kontaktnom mieste v nadväznosti na reformu verejnej správy ESO so zameraním na malé a stredné podniky* nebude mať vplyv na rozpočet verejnej správy, pretože informácie budú doplnené na existujúcich webových sídlach. * Realizácia opatrenia (20) *Znížiť administratívnu záťaž podnikateľov v nadväznosti na povinnosti vyplývajúce zo zákona č. 79/2015 Z. z. o odpadoch a o zmene a doplnení niektorých zákonov zavedením elektronického vykazovania odpadu* bude financovaná z prostriedkov EÚ.Predpokladaná suma obstarania Informačného systému odpadového hospodárstva je 15 407 550 eur. * Opatrenia č. 26-28:   (26) *Zaviesť hodnotenie daňových subjektov na základe spoľahlivosti.*  (27) *Vytvoriť elektronické rozhranie s možnosťou prihlasovania sa daňových subjektov do vlastnej schránky podnikateľa pre daňové záležitosti, kde si každý daňovník môže kontrolovať výšku odvedenej dane podľa druhu a prípadne skontrolovať evidovaný nedoplatok alebo preplatok.*  (28) *Zaviesť možnosť predvyplnenia daňového priznania k motorovému vozidlu Finančnou správou SR.* Finančná kvantifikácia tohto opatrenia je vo výške 520 000 eur na rok 2018.   * Predpokladaný náklad na realizáciu opatrenia (30) *Zabezpečiť prevádzkovanie webovej stránky o možnostiach prístupu k financovaniu podnikov* je 2400 Eur.   **Vplyvy na informatizáciu spoločnosti**  Implementácia opatrení:   * (27) *Vytvoriť elektronické rozhranie s možnosťou prihlasovania sa daňových subjektov do vlastnej schránky podnikateľa pre daňové záležitosti, kde si každý daňovník môže kontrolovať výšku odvedenej dane podľa druhu a prípadne skontrolovať evidovaný nedoplatok alebo preplatok,* * (28) *Zaviesť možnosť predvyplnenia daňového priznania k motorovému vozidlu Finančnou správou SR a* * (30) *Zabezpečiť prevádzkovanie webovej stránky o možnostiach prístupu k financovaniu podnikov*   bude mať pozitívny vplyv na informatizáciu spoločnosti.  **Vplyvy na služby verejnej správy pre občana**   * Opatrenie (17) *Zaviesť možnosť získať výpis zo živnostenského registra na integrovaných obslužných miestach občana (IOMO)* bude mať pozitívny vplyv na služby verejnej správy pre občana vo forme úspory času vzhľadom na možnosť vybavenia na jednom mieste. * Opatrenia č. 10 až 15 týkajúce sa agendy stavebného zákona - (10) *Zníženie administratívnej záťaže v stavebníctve a zefektívnenie procesu získavania stavebného povolenia*, (11) *Prijať účinný systém pre stanovenie regulačných zásad funkčného využívania a priestorového usporiadania územia*, (12) *Zjednodušiť procesy povoľovania stavieb menšieho rozsahu s pozitívnym vplyvom na proces stavebného konania konštrukčne zložitejších stavebných celkov*, (13) *Zvýšiť profesionalizáciu výkonu štátnej stavebnej správy*, (14) *Zaviesť systém kontrol počas zhotovovania stavby* a(15) *Zaviesť jednotný formulár na stavebné povolenia a kolaudačné rozhodnutia, ktoré pomôžu zefektívniť proces stavebného konania poskytovaním kvalitnejších informácií o procese výstavby od povolenia až po kolaudáciu stavieb* budú mať pozitívny vplyv na občana, avšak v súčasnosti nie je možné vypracovať podrobnú Analýzu vplyvov na služby verejnej správy pre občana z dôvodu, že nie je k dispozícii konkrétne paragrafové znenie zákona č. 50/1976 Zb. o územnom plánovaní a stavebnom poriadku (Stavebný zákon), podrobnosti zmien a závery rokovaní so zainteresovanými subjektmi, ktoré realizuje MDV SR. Analýza vplyvov na služby verejnej správy pre občana bude súčasťou nového stavebného zákona.   Materiál bude zaslaný na Záverečné posúdenie vybraných vplyvov Stálej pracovnej komisii pre posudzovanie vybraných vplyvov. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  Ing. Miloslav Andraško, [miloslav.andrasko@mhsr.sk](mailto:miloslav.andrasko@mhsr.sk)  Ing. Andrea Mikulová, [andrea.mikulova@mhsr.sk](mailto:andrea.mikulova@mhsr.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*  Kalkulačka administratívnych povinností MH SR  Štatistický úrad SR  Správa o stave podnikateľského prostredia v SR  Vlastné prepočty ministerstiev a úradov  Sprievodné materiály k legislatívnym materiálom |
| 1. **Stanovisko Komisie pre posudzovanie vybraných vplyvov z PPK** |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*  Komisia uplatňuje k materiálu nasledovné pripomienky a odporúčania:  **K doložke vybraných vplyvov**  V doložke vybraných vplyvov sa v časti 10. Poznámky uvádza, že negatívny vplyv na rozpočet verejnej správy sa predpokladá aj z ďalších opatrení, napr. zrušenie pokút a penálov pre zamestnávateľa za nepravdivé čestné prehlásenie zamestnanca (opatrenie č. 2), úprava elektronických systémov v daňovej oblasti (opatrenia č. 26 a č. 28). K opatreniu č. 28 Komisia žiada v časti „súčasný stav“ zmeniť text z „svoje identifikačné údaje“ na „údaje o vozidle pre správne vypočítanie dane“  a v časti „Prínos“ žiadame nahradiť text na „po zadaní EVČ vozidla v III. oddiele daňového priznania sa automaticky načítajú údaje o vozidle, ktoré v súvislosti s ostatnými vyplnenými údajmi daňovníkom uvedeným v III. oddiele zabezpečia správny výpočet dane. Predvypĺňanie údajov o daňovníkovi na základe kritéria DIČ/IČO sú sekundárnym zadaním opatrenia“. V prípade akceptovania tohto návrhu Komisia žiada uviesť za toto opatrenie finančnú kvantifikáciu vo výške 520 000 eur na rok 2018.  AKCEPTOVANÁ - Opatrenie č. 2 nebude mať vplyv na rozpočet verejnej správy, pretože podľa informácií zo Sociálnej poisťovne nevyrubuje pokuty ani penále za porušenie tejto povinnosti. Vplyv opatrení č. 26 a 28 na rozpočet verejnej správy bol doplnený do Analýzy vplyvov na rozpočet verejnej správy. Text pri opatrení č. 28 bol opravený a finančná kvantifikácia doplnená.  Text opatrenia č. 27 Komisia odporúča naformulovať tak, aby bolo zrejmé, že legislatíva k nemu je už prijatá a ide len o vytvorenie technického nastavenia systému. Predpokladané finančné náklady na realizáciu tohto opatrenia predstavujú objem 330 000 eur na rok 2018. Komisia upozorňuje, že výdavky jednotlivých opatrení v pôsobnosti MF SR sa budú realizovať v rámci programu 072 Výber daní a cla.  AKCEPTOVANÁ – text preformulovaný a údaje doplnené.  Podľa názoru Komisie je možné predpokladať výdavky aj na informačné systémy pri opatreniach č.9, č.17 a č.34. V nadväznosti na uvedené Komisia žiada aj k týmto opatreniam dopracovať finančnú kvantifikáciu a špecifikovať ich rozpočtovú zabezpečenosť. Komisia upozorňuje, že s predloženým materiálom bude možné súhlasiť len s podmienkou, že z materiálu nevyplynie negatívny, rozpočtovo nezabezpečený vplyv na rozpočet verejnej správy. Opatrenia, ktoré nie sú rozpočtovo kryté Komisia žiada z materiálu vypustiť.  AKCEPTOVANÁ – Vplyvy opatrení č. 9 a 17 na rozpočet verejnej správy boli do Analýzy vplyvov na rozpočet verejnej správy doplnené. Opatrenie č. 34 nebude mať vplyv na štátny rozpočet. Všetky opatrenia s vplyvom na štátny rozpočet su rozpočtovo kryté.  Komisia nesúhlasí s predloženým materiálom, keďže predkladateľ uvádza pozitívne vplyvy na informatizáciu, no nevykonal posúdenie vplyvov na informatizáciu v dostatočnom rozsahu, a to tým, že nepredložil analýzu vplyvov na informatizáciu spoločnosti.  AKCEPTOVANÁ – Analýza vplyvov na informatizáciu spoločnosti bola dopracovaná.  **K analýze vplyvov na rozpočet verejnej správy**  Z doložky vybraných vplyvov vyplýva, že materiál bude mať negatívny vplyv na rozpočet verejnej správy, ktorý bude čiastočne zabezpečený. V tabuľke č. 1 analýzy vplyvov na rozpočet verejnej správy však nie sú uvedené údaje za „financovanie zabezpečené v rozpočte“ a „rozpočtovo nekrytý vplyv/úspora“. Taktiež nie sú zosúladené celkové výdavky verejnej správy na rok 2017 so sumami podľa jednotlivých kapitol. V nadväznosti na uvedené Komisia žiada doplniť všetky relevantné údaje k zabezpečenosti zdrojov v rozpočte príslušných kapitol v jednotlivých rokoch, vrátane špecifikácie programov, z ktorých sa budú opatrenia realizovať.  AKCEPTOVANÁ – Všetky relevantné údaje boli do Analýzy vplyvov na rozpočet verejnej správy doplnené.  Pri kapitole MŽP SR sú kvantifikované výdavky v sume 15 407 550 eur na rok 2018, pričom z opatrenia č. 20 vyplýva, že ide o výdavky na obstaranie informačného systému v súvislosti so zavedením elektronického vykazovania odpadu, ktoré majú byť financované z prostriedkov EÚ. Z uvedeného nie je zrejmé, či táto suma zahŕňa aj výdavky na spolufinancovanie zo štátneho rozpočtu, čo Komisia žiada doplniť.  AKCEPTOVANÁ – Údaje boli doplnené.  V časti 2. 1. 1 Financovanie návrhu sa pri opatrení č. 26 „zaviesť hodnotenie daňových subjektov na základe spoľahlivosti“ konštatuje, že jeho realizácia bude vyžadovať v roku 2018 finančné prostriedky v objeme 2 666 950 eur. V súčasnosti pripravuje MF SR návrh novely zákona č. 563/2009 Z. z. o správe daní (daňový poriadok), v rámci ktorého sa bude daňovým subjektom zasielať oznámenie o preferenčných režimoch. Novela zákona bude mať účinnosť od 1. 1. 2018, avšak vzhľadom na nastavenie systému sa predpokladá dopad na štátny rozpočet vo výške cca 2 700 000 eur na rok 2017. V nadväznosti na uvedené je potrebné túto kvantifikáciu zohľadniť v analýze vplyvov za opatrenie č. 26.  AKCEPTOVANÁ – Údaje boli doplnené.  Pri kapitole MF SR sú na roky 2018 až 2020 kvantifikované výdavky vo výške 7 730 000 eur v súvislosti s opatrením č. 29 „zvýšiť superodpočet výdavkov na výskum a vývoj“, pričom v časti 2. 1. 1. Financovanie návrhu sa uvádza, že toto opatrenie bude mať vplyv na úbytok príjmov a vykrytie úbytku bude riešené spolu s novelou predmetného zákona. Z uvedeného dôvodu je potrebné opraviť kvantifikáciu v analýze vplyvov na rozpočet verejnej správy a sumu 7 730 000 eur uviesť ako zníženie príjmov rozpočtu verejnej správy, nie ako čerpanie výdavkov.  AKCEPTOVANÁ – Údaje boli doplnené.  V prípade opatrení č. 10 až č.15, ktoré sú v pôsobnosti MDV SR sa konštatuje, že vplyv na rozpočet verejnej správy bude mať až legislatívna zmena a vplyvy budú popísané a vyčíslené v materiáloch k  príslušnej legislatíve. Keďže z uvedených opatrení nie je zrejmé, ktoré by mohli mať vplyv na rozpočet verejnej správy, Komisia žiada opatrenia s vplyvom na rozpočet verejnej správy špecifikovať a aspoň rámcovo kvantifikovať v doložke vybraných vplyvov. Súčasne Komisia upozorňuje, že podľa schváleného Akčného plánu boja proti daňovým podvodom 2017 – 2018 sa má zaviesť oprávnenie pre Finančné správy vstupovať do kolaudačného konania a túto skutočnosť Komisia žiada v týchto opatreniach zohľadniť.  AKCEPTOVANÁ – Údaje boli doplnené.  Z formálneho hľadiska Komisia upozorňuje predkladateľa, že nie sú vyplnené všetky relevantné tabuľky analýzy vplyvov na rozpočet verejnej správy.  AKCEPTOVANÁ – Údaje boli doplnené.  **K analýze vplyvov na podnikateľské prostredie**  Vzhľadom na to, že vlastný materiál v skutočnosti predstavuje dokument koncepčného charakteru, Komisia považuje vyčíslenia očakávaných prínosov a úspor jednotlivých navrhovaných zmien za informatívne.  Zároveň však Komisia upozorňuje na nezrovnalosť vo vyčíslení očakávaných úspor pri opatrení č. 4 vo vlastnom materiáli (152,6 EUR) a v Analýze vplyvov na podnikateľské prostredie v časti 3.3.2 (149,7 EUR), pričom v prílohách návrhu novely zákona č. 355/2007 Z. z. o ochrane, podpore a  rozvoji verejného zdravia predkladateľ počas medzirezortného pripomienkového konania, ktoré prebehlo 2.3.2017 – 22.3.2017, uvádza úspory nepriamych nákladov vo výške 146 EUR /1 podnikateľa.  AKCEPTOVANÁ – Údaje boli opravené.  Navyše, ak sú v Analýze vplyvov na podnikateľské prostredie zachytené ostatné odhady úspor, nenachádzajú sa tam konkretizácie a vysvetlenie očakávaných úspor za opatrenie č. 2 (Zrušenie pokuty a penále pre zamestnávateľa za nepravdivé čestné vyhlásenie zamestnanca pracujúceho na dohodu o brigádnickej práci študentov) - 57 EUR a opatrenie č. 20 (Zníženie administratívnej záťaže podnikateľov v nadväznosti na povinnosti vyplývajúce zo zákona č. 79/2015 Z. z. o odpadoch a o  zmene a doplnení niektorých zákonov zavedením elektronického vykazovania odpadu) -1,9  EUR/1 podnikateľa/1 ohlasovaciu povinnosť.  AKCEPTOVANÁ – Údaje boli opravené.  Záver: Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok. |